Быццам голас цыркавога канферанса крычаў у залу: Што? Што далей будзе з нашымі героямі? Пра гэта напісана вялікае мноства кніг! Безумоўна, іх чакаюць новыя, яшчэ больш захапляльныя прыгоды! Ім не аднойчы давядзецца абхітрыць злога Карабаса-Барабаса доктара Блюма, пераадолець вялікую колькасьць самых неверагодных перашкодаў, прайсьці праз агонь, ваду й мядзяныя трубы, перш чым адмысловая камісія вярхоўных камісараў прызнае іх трох годнымі для пераводу ў найвышэйшую катэгорыю дасканаласьці, і яны нарэшце стануць мутантамі! Кайлюс атрымае замест ног самаходнае шасі, Зелба – новую драўляную галаву і будзе падобны да насарога, а Зоі дастанецца русалчын хвост! Аркестар – туш!